
RAPORT DE SPECIALITATE
privind   aprobarea încheierii Contractului de Delegare prin concesiune a gestiunii activităţii de colectare şi transport al deşeurilor municipale în Zona 1 Timişoara, judeţul Timiş, din cadrul proiectului „Sistem Integrat de Management al Deşeurilor în Județul Timiş”

Având în vedere Expunerea de motive nr.SC2017-                         a Primarului Municipiului Timişoara şi Proiectul de hotărâre privind  aprobarea încheierii Contractului de Delegare prin concesiune a gestiunii activităţii de colectare şi transport al deşeurilor municipale în Zona 1 Timişoara, judeţul Timiş, din cadrul proiectului „Sistem Integrat de Management al Deşeurilor în Judeţul Timiş”, prin care se propune aprobarea încheierii Contractului de Delegare prin concesiune a gestiunii activităţii de colectare şi transport al deşeurilor municipale în Zona 1 Timişoara, judeţul Timiş, din cadrul proiectului „Sistem Integrat de Management al Deşeurilor în Judeţul Timiş”.
Facem următoarele precizări:

Prin adresa nr.1895/16.10.2017 înregistrată la Direcţia de Mediu din cadrul Primăriei Municipiului Timişoara cu nr.CDM2017-480/17.10.201, ADID Timiş solicită aprobarea de către Consiliul Local al Municipiului Timişoara a încheierii  Contractului “Delegarea gestiunii prin concesiune a serviciilor de colectare-transport al deşeurilor municipal din cele 5 zone ale judeţului Timiş – lotul 2- servicii de colectare şi transport deşeuri Zona 1 Timişoara”, precum şi desemnarea  de către  consiliul local a unei persoane care să participe la adunarea organizată pentru aprobarea încheierii contractului în baza unui mandat special, urmare a finalizării  procedurii de atribuire pentru delegarea gestiunii prin concesiune a serviciilor de colectare-transport a deșeurilor municipale din cele 5 zone ale județului Timiș - Lotul 2- servicii de colectare și transport deșeuri Zona 1 Timișoara, desfășurată în baza anunțului de participare nr. 2845/26.05.2017. 

Totodată, în adresa sus menţionată se precizează că, ofertantul SC RETIM Ecologic Service S.A.,  a îndeplinit toate criteriile impuse, fiind declarat câștigător, urmând ca ADID Timiş să încheie cu acest operator Contractul “Delegarea gestiunii prin concesiune a serviciilor de colectare-transport al deşeurilor municipal din cele 5 zone ale judeţului Timiş – lotul 2- servicii de colectare şi transport deşeuri Zona 1 Timişoara”.
Prin Hotărârea nr.457 din 20.12.2005 Consiliul Local al Municipiului Timişoara a aprobat asocierea cu alte consilii locale ale municipiilor, oraşelor şi comunelor judeţului Timiş şi cu Consiliul Judeţean Timiş pentru promovarea proiectului „Sistem Integrat de Management al Deşeurilor în Judeţul Timiş”, iar prin Hotărârea nr.200 din 22.04.2008 s-a aprobat acordul participării Consiliului Local al Municipiului Timişoara ca membru în cadrul Asociaţiei de Dezvoltare Intercomunitară a Deşeurilor Timiş (ADID) alături de Consiliul Judeţean Timiş.

 De asemenea, prin Hotărârea nr.95 din 24.02.2009 Consiliul Local al Municipiului Timişoara a aprobat Statutul-cadru şi Actul constitutiv-cadru al Asociaţiei de Dezvoltare Intercomunitară Deşeuri Timiş, iar la data de 18.05.2011 a fost semnat Documentul de Poziţie privind modul de implementare a proiectului „Sistem Integrat  de Management  al Deşeurilor în Judeţul Timiş” de către membrii Asociaţiei de Dezvoltare Intercomunitară Deşeuri Timiş din care face parte şi Municipiul Timişoara.

Prin Hotărârea nr.52 din 01.03.2016 Consiliul Local al Municipiului Timişoara a aprobat înfiinţarea Serviciului public de salubrizare pentru activităţile de colectare-transport deşeuri municipale la nivelul judeţului Timiş-membre ale Asociatiei de Dezvoltare Intercomunitara Deșeuri Timiș, Regulamentul de organizare şi funcţionare a serviciului public de  salubrizare din judeţul Timiş şi a indicatorilor de performanţă, Studiul de oportunitate pentru delegarea de gestiune prin concesiune a serviciilor de colectare-transport al deşeurilor municipale din cele cinci zone ale judeţului Timiş şi Documentația de atribuire pentru delegarea gestiunii prin concesiune a serviciilor de colectare - transport al deșeurilor municipale din  Zona 1  Timişoara.

În conformitate cu prevederile art.21 din Statutul ADID, astfel cum a fost modificat prin actul adiţional din 17.09.2015, “Hotărârile adunării generale a Asociaţiei luate în exercitarea atribuţiilor prevăzute la art.16 alin.(2) lit.i)-j) şi art.16 alin.(3) lit.a ) – g), nu pot fi votate de reprezentanţii asociaţilor în adunarea generală a asociaţiei decât în baza unui mandat special, acordat expres, în prealabil prin hotărâre a autorităţii deliberative a asociatului al cărui reprezentant este”.
Potrivit art.37 din Legea nr.215/2001 privind administraţia publică locală, republicată şi modificată, “persoanele împuternicite să reprezinte interesele unităţii administrativ- teritoriale în….asociaţii de dezvoltare intercomunitară şi ….sunt desemnate prin hotărâre a consiliului local, în condiţiile legii, …”.
Organizarea gestiunii, funcţionării şi exploatării serviciului de salubrizare, corespunzător modalităţii de gestiune adoptate, se face în condiţiile prevăzute de Legea nr.51/2006, republicată şi ale Legii nr.101/2006 a serviciului de salubrizare a localităţilor, republicată şi actualizată.

În conformitate cu prevederile art.13 alin.(1) lit.b) din Legea nr.101/2006 a serviciului de salubrizare a localităţilor, republicată şi actualizată, raporturile juridice dintre asociaţiile de dezvoltare intercomunitară şi operatorii serviciului de salubrizare sunt reglementate prin hotărâri privind atribuirea şi încheierea contractelor  de delegare a gestiunii serviciului, adoptate de adunările generale ale asociaţiilor, în cazul gestiunii delegate.

Având în vedere solicitarea ADID Timiş şi cele expuse mai sus, se propune aprobarea încheierii Contractului de Delegare prin concesiune a gestiunii activităţii de colectare şi transport al deşeurilor municipale în Zona 1 Timişoara, judeţul Timiş, din cadrul proiectului „Sistem Integrat de Management al Deşeurilor în Județul Timiş”.


Având în vedere prevederile legale expuse în prezentul raport, apreciem că proiectul de hotărâre  privind aprobarea încheierii Contractului de Delegare prin concesiune a gestiunii activităţii de colectare şi transport al deşeurilor municipale în Zona 1 Timişoara, judeţul Timiş, din cadrul proiectului „Sistem Integrat de Management al Deşeurilor în Județul Timiş” îndeplineşte condiţiile pentru a fi supus dezbaterii şi aprobării plenului consiliului local.

